stanford-oval/wikipedia huggingface dataset:
QR-koodi
Rakenne, virheenkorjaus ja ominaisuudet

QR-koodi on kaksiulotteinen (2D), sillä se sisältää informaatiota sekä vaaka- että pystysuunnassa. Yhteen QR-koodiin mahtuu teoriassa 7 089 numeroa tai 4 296 kirjainta. Käytännössä merkkimäärän tarvitsee kuitenkin olla huomattavasti pienempi, ehkä vain 500 merkkiä, jotta koodi olisi luettavissa älypuhelimilla.
QR-koodi on neliön muotoinen kuvio. Sen kolmessa kulmassa on kohdistusneliöt, joiden avulla koodia voi lukea kaarevaltakin pinnalta, joka saa sen näyttämään vääristyneeltä. Koodissa on myös yksi tai useampi kohdistusneliötä pienempi suoristusneliö. Lisäksi QR-koodissa on tietoa muun muassa virheenkorjaustasosta. QR-koodin ympärillä on neljän moduulin levyinen tyhjä tila, joka kuuluu koodiin ja on välttämätön. Varsinainen informaatio koostuu pienistä mustista ja valkoisista neilömäisistä moduuleista. Mitä enemmän moduuleita koodissa on, sitä enemmän tietoa koodi sisältää.
QR-koodissa voi olla taustakuva, tai sen sisään voi sijoittaa kuvan tai logon. Moduuleja voi muotoilla esimerkiksi niiden reunoja pyöristämällä. Kaikenlaiset muutokset saattavat kuitenkin heikentää koodin luettavuutta. Koodin yhteyteen liitettävä seliteteksti, kuten www-osoite merkkeinä, sijoitetaankin usein koodin alapuolelle.
Virheenkorjauksen ansiosta koodin voi lukea vaikka osa siitä olisikin vahingoittunut. Nurkissa olevien kohdistusneliöiden täytyy kuitenkin säilyä ehjinä. Kirjoitusvaiheessa valittavia virheenkorjaustasoja on neljä, matalasta (7 %) korkeaan (30 %). Mitä korkeampi virheenkorjaustaso on, sitä enemmän koodilla on varaa vahingoittua, mutta samalla koodista tulee tiheämpi.
QR-koodien erikoisominaisuuksia ovat koodin suojaus salasanalla, koodin voimassaoloajan määrittely, sekä koodin sisältämän informaation kommentointimahdollisuus.
Staattinen ja dynaaminen QR-koodi

QR-koodi voi olla staattinen tai dynaaminen. Staattisen koodin sisältämä informaatio pysyy aina samana, eikä sitä voi jälkeenpäin muuttaa. Dynaamisen QR-koodin sisältämää informaatiota sen sijaan voi muuttaa, jos esimerkiksi linkitetty www-sivu on siirtynyt uuteen osoitteeseen. Dynaaminen QR-koodi tehdään erityisellä dynaamisella QR-generaattorilla, jonka hallinnointisivulla koodin sisältämää informaatiota voi jälkikäteen muokata tarvitsematta uusia itse koodia. Dynaamisilla QR-generaattoreilla on yleensä vuosimaksu.
Muunnelmia

QR-koodista eri tarkoituksiin tehtyjä tai erikokoisia muunnelmia ovat Mikro-QR-koodi (voi sisältää korkeintaan 35 merkkiä), iQR-koodi (voi olla erimuotoinen, sisältää enemmän tietoa kuin QR-koodi), SQRC-koodi (voi sisältää myös salattua yksityistä tietoa) ja FrameQR-koodi (voi sisältää kuvan keskellä). Näille koodeille tarvitaan joskus omat lukusovelluksensa.
Aiheesta muualla

Kuvia tai muita tiedostoja aiheesta QR-koodi Wikimedia Commonsissa
QRpedia, laatii QR-koodin, joka avaa halutun Wikipedia-sivun
QR-koodi japanilaisessa valotaulussa vie yhtiön www-sivuille
Museokävijä lukemassa taideteoksesta kertovalle Wikipedian sivulle vievää QRpedia-koodia.
QR-koodin kentät:
 
1. Versio

2. Formaatti

3. Data ja virheenkorjausavaimet

4. Vaaditut kuviot:

  4.1 Kohdistusneliöt

  4.2 Suoristusneliöt

  4.3 Ajoitus

5. Tyhjä tila
Virheenkorjauksen ansiosta kuvan QR-koodi on luettavissa, vaikka sitä on tyylitelty väreillä ja kuvilla.
Päätepuskin

Kaksi kuvaa Hayesin valmistamasta päätepuskimesta Lindenin rautatiemuseossa, Indianassa. Tämä malli on tarkoitettu AAR-kytkimelle.
Energiaa imevä päätepuskin Ranskassa
Tämä päätepuskin on suunniteltu liikkumaan jopa 7 metriä ja pysäyttämään 850-tonninen henkilöjuna 15 km/h vauhdista vahingoittamatta junaa tai matkustajia.
Hiekkaesteen sisältävä päätepuskin Montrealin metrossa.
Päätepuskin on laite, joka ottaa vastaan junien ja muiden rautateiden kulkuneuvojen törmäysenergiaa ja ehkäisee liikkeen jatkumista raiteen loppupäästä eteenpäin.
Päätepuskimen mitoitus on riippuvainen osittain rautatien käyttämien kytkinten tyypistä kytkimen ollessa ensimmäinen osa, joka osuu päätepuskimeen törmäyksessä. Päätepuskin-käsite (engl. buffer stop) on brittiläistä alkuperää, koska Ison-Britannian rautatiet käyttävät enimmäkseen puskuri- ja ruuvikytkimiä kulkuneuvojen välillä.
Tyypit

Päätepuskimesta on kehitetty useita erilaisia muunnelmia. Ne eroavat toisistaan riippuen kytkimen tyypistä ja käyttötarkoituksesta.
Päätepuskimet, jotka estävät junan kiipeämisen päätepuskimen yli. Nämä ovat tärkeitä etenkin matkustajaliikenteen rautateillä, koska kiipeämisen estimet ehkäisevät vaunujen nousua päätepuskimen yli törmäyksessä.
Päätepuskimet nivelliittimelle ja SA3-kytkimelle (sijoitetaan yleensä kahden kiskon väliin)
Päätepuskimet perinteisillä puskureilla, jotka ovat kummallakin puolella
Hydrauliset päätepuskimet
Kitkaan perustuvat päätepuskimet (pultattu kiinni raiteeseen)
Jos päätepuskimen takana on ylimääräistä tilaa, siinä on yleensä karanneen junan pysäyttämiseen suunniteltua hiekkaa tai muuta painolastia. Yksi tällainen onnettomuus tapahtui, kun Lontoon metron Northern Linen juna meni päätepuskimen läpi Moorgaten asemalla vuonna 1975.
Tyypit > Liike-energian imeminen

Juna siirtää, pääosin massansa vuoksi, valtavan määrän liike-energiaa törmäyksessä päätepuskimeen. Jäykät päätepuskimet kestävät vain todella pienen nopeuden törmäykset (lähes paikallaan olevien junien törmäykset). Suorituskyvyn parantamiseksi tarvitaan tapa hävittää tämä energia kokoonpuristumalla tai kitkalla. Rawie-yhtiö kehitti monia liike-energiaa imeviä päätepuskimia Frankfurt am Mainin vuoden 1902 päätepuskinonnettomuuden seurauksena. Ramsomes & Rapier kehitti samankaltaisia hydraulisia päätepuskimia Yhdistyneessä kuningaskunnassa.
Tyypit > Dowty-hidastimet

Kun halutaan hidastaa tai pysäyttää liikkuva juna ilman kiinteää päätepuskinta, voidaan käyttää Dowty-hidastimia. Ne puristuvat ylöspäin pyöriä vasten ja voidaan kytkeä pois valinnaisesti tarpeen vaatiessa.
Tyypit > Dowty-hidastimet > Esimerkki

Rajan junavarikko Teheranissa
Pysäytysnopeus: 20 km/h
Pysäytysmatka: 20 m
Tyypit > Pyöränpysäytin

Pyöränpysäytintä eli vaununpysäytintä käytetään pysäyttämään pieni määrä kevyitä vaunuja varastointiraiteilla tai yksittäisten vaunujen kiilaamiseksi matalilla tasoilla.
Aiheesta muualla

Kuvia tai muita tiedostoja aiheesta Päätepuskin Wikimedia Commonsissa
Gare Montparnassen onnettomuuden jäljet.
Kroaatit

| Kroaatit |
| --- | --- |
Kroaatit ovat 8–9 miljoonan hengen laajuinen eteläslaavilainen kansa. Kroaatin määrittely ei ole yksiselitteinen. Kroaatit ovat etupäässä katolilaisia ja puhuvat kroatian kieltä. Uskonto onkin pääasiallinen tekijä, joka erottaa kroaatit muista entisen Jugoslavian alueen kansoista.
Kroaattien alueellinen sijoittuminen

Pääasiassa kroaatit asuvat kansallisvaltiossaan Kroatiassa, ja heillä on myös perustuslaissa tunnustettu asema yhtenä Bosnia ja Hertsegovinan kansoista. Merkittäviä kroaattivähemmistöjä elää myös Vojvodinassa, Boka Kotorskassa Itä-Montenegrossa, Itävallan itäosan Burgenlandissa, sekä Burgenlandiin rajoittuvilla Unkarin ja Slovenian alueilla.
Perinteisen asuinalueensa lisäksi kroaatteja asuu nykyisin ympäri maapalloa. Kroaattidiasporan yhdistävänä järjestönä toimii Pittsburghissa majaansa pitävä veljesliitto Hrvatska bratska zajednica.
Kroatialaisten diaspora

Kroatia: n. 4 028 000 (2005)
Bosnia ja Hertsegovina: n. 575 000 (2005)
Chile: n. 380 000 (2008)
Saksa: n. 340 000
Yhdysvallat: n. 300 000 (2005)
Argentiina: n. 250 000 (2008)
Australia: n. 140 000
Itävalta: n. 130 000
Italia: n. 100 000
Etelä-Afrikka: n. 80 000
Serbia: n. 70 000
Kanada: n. 70 000
Ruotsi: n. 50 000
Britannia: n. 40 000
Uusi-Seelanti: n. 30 000
Unkari: n. 20 000
Aiheesta muualla

Kuvia tai muita tiedostoja aiheesta Kroaatit Wikimedia Commonsissa
Rafael (arkkienkeli)

| Arkkienkeli Rafael |
| --- | --- |
 Bartolomé Románin San Rafel Arcangel Iglesia de San Pedrossa, Limassa, Perussa, ennen 1647, ehkä n. 1628
Henkilötiedot
Muut tiedot
Lempinimet:  Rakkauden enkeli
Pyhä arkkienkeli Rafael (hepr. ‏רָפָאֵל‎, Rāfāʾēl, m.kreik. Ραφαήλ, lat. Raphael, ven. Рафаил, arab. رافائيل‎, Rāfā'īl, "Jumala parantaa", "Jumala on parantanut") on kristinuskon ja juutalaisuuden tuntema raamatullinen enkeli, jota pidetään suojelusenkelin esikuvana. Rafael mainitaan Raamatun apokryfikirjoihin ja Septuagintaan kuuluvassa Tobitin kirjassa, mutta ei hepreankielisissä kirjoituksissa. Roomalaiskatoliset ja ortodoksit pitävät kirjaa kanonisena. Siinä Rafael on Tobias-nimisen nuorukaisen ihmismuotoinen palvelija, matkaseuralainen ja auttaja, joka esiintyy nimellä "Azarias, suuren Ananiaan poika". Vasta parannettuaan Tobiaksen isän arkkienkeli esiintyy omalla nimellään yhtenä seitsemästä arkkienkelistä. (Tob. 12:15) Latinankielisessä Vulgatassa arkkienkeli Rafael mainitaan tässä kirjassa yhteensä 8 kertaa, eli jakeissa 3:25, 5:17, 6:16, 8:3, 9:6, 11:4, 11:7 ja 12:15. Nimi liitetään joissain perinteissä myös Eedenin puutarhan vartijaenkeliin. Raamatussa mainitaan Rafaelin lisäksi kaksi muuta arkkienkeliä, jotka ovat Mikael ja Gabriel. Näitä kolmea pyhimystä muistetaan arkkienkeleiden Mikael, Gabriel ja Rafael juhlapyhänä 29. syyskuuta. Aikaisemmin arkkienkeli Rafaelin juhlapäivää on vietetty 24. lokakuuta.
Roomalaiskatolinen kirkko on toistuvasti kieltänyt sellaisten enkelien kunnioittamisen, jotka eivät esiinny sen virallisesti hyväksymissä kirjoituksissa. Vuonna 343 Laodikean synodi määräsi, että vain arkkienkeli Mikaelin, Gabrielin ja Rafaelin nimiä saatiin mainita rukouksissa ja kielsi katolilaisia kunnioittamasta enkeleitä yksityisesti kirkkojensa ulkopuolella. Raamatussa mainitsemattomien enkelien palvonta kiellettiin niin ikään pyhän paavi Sakariaksen aikaisessa synodissa vuonna 745 ja kirkolliskokouksissa 800- ja 1400-luvuilla. Vuonna 1950 paavi Pius XII toisti ensyklikassa Humani Generis, että katolilaiset saivat käyttää vain Mikaelin, Gabrielin ja Rafaelin nimiä.
Katolinen maallikko Peter Paul perusti yhteisön St. Raphael’s Society Saksassa vuonna 1871 tarkoituksenaan neuvoa, suojella matkalla ja auttaa maastalähtijöitä näiden saapuessa valitsemaansa maahan.
Kunnioitus

Pyhää Rafaelia muistetaan roomalaiskatolisessa messussa seuraavalla kollehtarukouksella:
"Orémus. Deus, qui beátum Raphaélem Archángelum Tobíæ fámulo tuo cómitem dedísti in via: concéde nobis fámulis tuis; ut ejúsdem semper protegámur custódia et muniámur auxílio."
Muita rukouksia. joissa pyhä Rafael esiintyy ovat rukous Ad Sanctum Raphaelem Archangelum, sekä osittaista anetta kantava ja jo vuonna 590 käytetty Kaikkien pyhien litania, joka mainitsee pyhän arkkienkeli Rafaelin heti arkkienkeleiden Mikaelin ja Gabrielin jälkeen.
Hänelle on tehty englanninkielinen litania.
Arkkienkeli Rafael on apteekkien, sokeiden ihmisten, ruumiillisten vaivojen, silmävaivojen, suojelusenkeleiden, iloisten tapaamisten, mielisairauden, rakastavaisten, painajaisten, hoitajien, apteekkarien, lääkärien, matkaajien ja nuorten ihmisten suojeluspyhimys. Hänen tunnuksiaan ovat sauva, lompakko ja kala, sekä harmaa tai keltainen väri.
Rafael on myös Dubuquen arkkihiippakunnan, MacKenzie-Fort Smithin hiippakunnan, Madisonin hiippakunnan ja Seattlen arkkihiippakunnan suojeluspyhimys.
Kirkonopettaja ja pyhimys Tuomas Akvinolainen mainitsee koko tuotannossaan pyhän Rafaelin kolme kertaa, nimittäin seuraavissa kirjoissa ja kohdissa:
Super Sent., lib. 2 d. 10 q. 1 a. 4
Summa Theologiae I, q. 112 a. 3
Super Psalmo 21, n. 27.
Hänet on mainittu paavi Gregorius Suuren saarnassa.
Muita Rafaelin nimeä kantavia autuaita ja pyhimyksiä ovat pyhä Rafael Arnaiz Baron, (1911-1938) autuas Rafael Chylinski, (1680–1761) pyhä Rafael Guizar Valencia (1878–1938) ja autuas Raphael Kalinowski. (1835–1907)
Pyhäköt

Arkkienkeli Rafaelilla on seuraavia pyhäkköjä maailmalla:
Church of St Raphael, Carrieton, Etelä-Australia, Australia
Church of St Raphael, Parkside, Etelä-Australia, Australia
Church of St Raphael, Yeading, Hillingdon, Englanti
Shrine of St. Raphael the Archangel, Calaca, Batangas, Calabarzon, Filippiinit
Church of St. Raphael the Archangel, Mabiga, Pampanga, Keski-Luzon, Filippiinit
Church of St. Raphael the Archangel, Manito, Albay, Bicol, Filippiinit
Church of St. Raphael the Archangel, San Rafael, Iloilo, Länsi-Visayas, Filippiinit
Cathedral of St. Raphael, Baabda, Mount Lebanon, Libanon
Church of St. Raphael, Blackville, New Brunswick, Kanada
Church of St. Raphael, Pinkneys Point, Nova Scotia, Kanada
Chapel of St. Raphael, Kingston, Ontario, Kanada
Church of St. Raphael, Sagamok First Nation, Ontario, Kanada
Church of St. Raphael, Saint Raphaels, Ontario, Kanada
Church of St. Raphael, Indian Grove, Missouri, USA
Church of St. Raphael, Niagara Falls, New York, USA
Galleria

Bartolomé Esteban Murillo
1866 Gustave Doré
n.d.
n.d.
1899
1500-1505
1600-luku
1460
n.d.
Titian
Cima da Conegliano
n. 1740 Corrado Giaquinto
1752 Francesco Guardi
1542 Girolamo Savoldo
1470-1475
1660 Karel Dujardin
1685 Johannes Voorhout
1600-luku
Aiheesta muualla

St. Raphael, Catholic Encyclopaedia 1911 (englanniksi)
Tobias, Catholic Encyclopaedia 1911 (englanniksi)
Tobitin kirja englanniksi, kreikaksi ja latinaksi (englanniksi) (kreikaksi) (latinaksi)
Wikimedia Commonsissa on kuvia tai muita tiedostoja aiheesta .
Pikku Kananen

| Pikku Kananen> Chicken Little |
| --- | --- |

Ohjaaja:  Mark Dindal
Käsikirjoittaja:  Steve Bencich   Ron J. Friedman Ron Anderson
Tarina:  Mark Dindal Mark Kennedy
Tuottaja:  Randy Fullmer
Säveltäjä:  John Debney
Leikkaaja:  Dan Molina
Pääosat:  Zach Braff Joan Cusack Dan Molina Steve Zahn Garry Marshall  Amy Sedaris Mark Walton Don Knotts
Valmistustiedot
Valmistusmaa:  Yhdysvallat
Tuotantoyhtiö:  Walt Disney Pictures Walt Disney Feature Animation
Levittäjä:  Buena Vista Pictures Distribution
Ensi-ilta:   4. marraskuuta 2005  27. tammikuuta 2006
Kesto:  81 minuuttia
Alkuperäiskieli:  englanti
Budjetti:  150 miljoonaa $
Tuotto:  314,4 miljoonaa $
Aiheesta muualla
IMDb 
Elonet
AllMovie
Infobox OKNimi-testi OK: 
Pikku Kananen (engl. Chicken Little) on vuonna 2005 ensi-iltansa saanut Walt Disney Picturesin tietokoneanimaatioelokuva. Elokuva on Walt Disney Animation Studiosin 46. animaatioelokuva.
Juoni

Pikku Kananen saa koko Tammelan kaupungin paniikin valtaan, kun hän varoittaa taivaan putoamisesta. Kaikki kuitenkin uskovat, että hänen päähänsä putosi vain tammenterho. Näin Pikku Kananen saa itselleen hullun maineen.
Vuoden kuluttua Pikku Kanasen toilailuista on tehty elokuva. Aiheuttamalla koulussa palohälytyksen Pikku Kanasen maine vain huononee. Hän ilmoittautuu pesäpallojoukkueeseen saadakseen mainetta pesistähtenä kuten isänsä. Aluksi kaikkien suosikki on Ringa Repo, joka ei oikein pidä Pikku Kanasesta.
Mestaruusottelussa Pikku Kanasen lyönti kuitenkin ratkaisee. Kaikki näyttää olevan hyvin, kunnes Pikku Kanasen huoneeseen putoaa jälleen "pala taivasta". Pian ilmenee, että se onkin pala ufoalusta.
Kun ufot pakenevat ilman, että kukaan näkee niitä, Pikku Kananen saa jälleen hullun maineen. Pian ufot palaavat hakemaan maahan jättämäänsä vauvaa. Pikku Kananen onnistuu isänsä kanssa palauttaa ufovauva vanhemmilleen.
Taas vuoden kuluttua ilmestyy uusi Hollywood-elokuva, jossa Pikku Kananen kuvataan suureksi sankariksi.
Äänirooleissa > Päärooleissa

| Alkuperäinen ääninäyttelijä | Suomalainen ääninäyttelijä | Rooli |
| --- | --- | --- |
| Zach Braff | Antti L. J. Pääkkönen | Pikku Kananen |
| Joan Cusack | Hanna Kaila | Sini Sorsa |
| Dan Molina | Dan Molina (ei dubattu) | Kala Kuivamaa |
| Steve Zahn | Tuomas Uusitalo | Possu Ponneton |
| Garry Marshall | Pekka Laiho | Kukko Kieku |
| Amy Sedaris | Nina Tapio | Ringa Repo |
| Don Knotts | Seppo Mäki | Tolkku Kalkkuna |
| Fred Willard | Mikko Kivinen | Mauri Tähtinen |
| Catherine O’Hara | Miitta Sorvali | Tiina Tähtinen |
| Patrick Stewart | Tapani Perttu | herra Puolivilla |
| Wallace Shawn | Seppo Kolehmainen | rehtori Noutaja |
| Adam West | Santeri Kinnunen | Ässä (leffa-Kananen) |
| Harry Shearer | Antero Mertaranta | selostaja |
Äänirooleissa > Sivuäänet

| Alkuperäinen ääninäyttelijä | Suomalainen ääninäyttelijä |
| --- | --- |
Brad Abrell: Arttu Harkki
Tom Amundsen: Kimmo Vehviläinen
Julianne Buescher: Sari Seppälä
Terri Douglas: Kati Hyttinen
Steve Bencich: Petri Hanttu
Greg Berg: Kari Tamminen
David Cowgill: Martti Mäkelä
Chris Edgerly: Heikki Sankari
Amanda Fein: Ulla Renko
Caitlin Fein: Aurora Sankari
Pat Fraley: Jon-Jon Geitel
Brittney Lee Harvey: Taru Tikkanen
Eddie Frierson: Mikko Kuorikoski
Jackie Gonneau: Pertti Koivula
Mandy Kaplan: Carla Rindell
Anne Lockhart: Minna Tasanto
Nathan Kress: Aapo Pennanen
Archie Hahn: Antti Pääkkönen
Jason Harris: Pasi Ruohonen
Mona Marshall: Ella Keranto
Connor Matheus: Sasu Moilanen
Rene Mujica: Nina Tamminen
Scott Menville: Markus Bäckman
Urban Legend – kauhutarinoita

| Urban Legend – kauhutarinoita> Urban Legend |
| --- | --- |

Ohjaaja:  Jamie Blanks
Käsikirjoittaja:  Silvio Horta
Tuottaja:  Gina Matthews Michael McDonnell Neal H. Moritz
Säveltäjä:  Christopher Young
Kuvaaja:  James Chressanthis
Leikkaaja:  Jay Cassidy
Pukusuunnittelija:  Mary Claire Hannan
Pääosat:  Jared Leto Alicia Witt Rebecca Gayheart Loretta Devine Tara Reid Michael Rosenbaum Robert Englund
Valmistustiedot
Valmistusmaa:  Yhdysvallat
Tuotantoyhtiö:  Original Film Phoenix Pictures
Levittäjä:  TriStar Pictures
Ensi-ilta:   1998-09-2525. syyskuuta 1998 (Yhdysvallat)  1999-04-099. huhtikuuta 1999 (Suomi)  
Kesto:  99 minuuttia
Alkuperäiskieli:  englanti
Budjetti:  14 miljoonaa $
Tuotto:  72,5 miljoonaa $
Seuraaja:  Urban Legends – Kauhutarinoita 2
Aiheesta muualla
IMDb 
Elonet
AllMovie
Infobox OKNimi-testi OK: 
Urban Legend – kauhutarinoita (engl. Urban Legend) on vuonna 1998 julkaistu kauhuelokuva. Elokuvan on ohjannut Jamie Blanks. Elokuva sisältää paljon lainauksia muista kauhuelokuvista, kuten muun muassa Screamista.
Elokuvan keskipisteenä on Pendletonin yliopisto, jossa alkaa tapahtua outoja murhia. Nuori opiskelijatyttö Natalie huomaa kuitenkin, että murhat noudattavat tunnettujen kaupunkitarinoiden kaavaa, mutta kukaan ei tietenkään usko häntä.
Näyttelijät

| 0 | 1 | 2 |
| --- | --- | --- |
|  Alicia Witt  | … |  Natalie Simon   |
|  Jared Leto  | … |  Paul Gardener   |
|  Rebecca Gayheart  | … |  Brenda Bates   |
|  Michael Rosenbaum  | … |  Parker Riley   |
|  Loretta Devine  | … |  Reese Wilson   |
|  Joshua Jackson  | … |  Damon Brooks   |
|  Tara Reid  | … |  Sasha Thomas   |
|  Robert Englund  | … |  Professori William Wexler   |
Pfullendorf

| Pfullendorf |
| --- | --- |

 vaakuna
 Pfullendorf
 Koordinaatit: 47°55′N, 9°15′E 
Valtio:  Saksa
Osavaltio:  Baden-Württemberg
Piirikunta:  Sigmaringenin piirikunta
Pinta-ala:  
 – Kokonaispinta-ala:  90,5 km²
Korkeus:  654 m
Väkiluku (2023)  (31.12.2023):  13 654
 – Väestötiheys:  151 as./km²
Postinumero:  88630
Suuntanumero(t):  07552, 07558
 
 www.pfullendorf.de 
Pfullendorfin sijainti Sigmaringenin piirikunnassa.
Pfullendorf on kaupunki Baden-Württembergin osavaltiossa eteläisessä Saksassa. Se sai kaupunkioikeudet vuonna 1220.
Maantiede

Pfullendorf sijaitsee Sigmaringenin piirikunnan eteläosassa. Etäisyys Stuttgartista on noin 95 kilometriä etelään. Pfullendorf sijaitsee 602–741 metriä merenpinnan yläpuolella. Suurin osa pfullendorfilaisista asuu kantakaupungissa.
Historia

Pfullendorfin alueella on asuttu jo kivikaudella. Alemannit saapuivat 600–800-luvulla ja Dorf am Pfuol, joka vähitellen kehittyi muotoon Pfullendorf, sai alkunsa. Kaupunkioikeudet Pfullendorf sai 2. kesäkuuta 1220. Kolmikymmenvuotinen sota (1618–1648) tuhosi myös Pfullendorfia. Valtakunnankaupunki Pfullendorf oli 1200-luvulta aina vuoteen 1803, minkä jälkeen se päätyi osaksi Badenin suurherttuakuntaa. 1900-luvun alkupuoliskon suursotien jälkeen koitti uusi kukoistuskausi: Pfullendorfista kehittyi teollisuus- ja varuskuntakaupunki. 1970-luvulla Pfullendorfiin liitettiin Aach-Linz, Denkingen, Gaisweiler, Großstadelhofen, Mottschieß, Otterswang ja Zell am Andelsbach. Aivan 2000-luvun alussa kaupunkiin avattiin huvittelutarkoituksiin Seepark Linzgau.
Aach-Linzissa kantakaupungin lounaispuolella sijaitsee keskiaikainen St. Martinin kirkko, josta ensimmäinen maininta on vuodelta 972. Nykyinen kirkko on vuodelta 1275.
Talous ja liikenne

Pfullendorfissa toimivia teollisuusyrityksiä ovat muun muassa sveitsiläinen Geberit, Escad ja Kramer-Werke GmbH. Paikallisen maantieliikenteen pääakseli on Landesstraße 194.
Aiheesta muualla

Pfullendorf, Baden-Württemberg, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Pfullendorf
Käännös suomeksi
FK Banga

Futbolo Klubas Banga on liettualainen jalkapalloseura Gargždai kaupungissa. Seura pelaa Liettuan korkeimmalla sarjatasolla A lygassa. Seura on perustettu vuonna 1966.
Kausi

| Kausi | Sarjataso | Liiga | Paikka | Linkki | Huomautukset |
| --- | --- | --- | --- | --- | --- |
| 2004 | 3. | Antra lyga (Vakarai) | 3. |  |  |
| 2005 | 3. | Antra lyga (Vakarai) | 5. |  |  Joukkue nousee Pirma lyga |
| 2006 | 2. | Pirma lyga | 12. |  |  |
| 2007 | 2. | Pirma lyga | 6. |  |  |
| 2008 | 2. | Pirma lyga | 4. |  |  Joukkue nousee A lyga |
| 2009 | 1. | A lyga | 6. |  |  |
| 2010 | 1. | A lyga | 6. |  |  |
| 2011 | 1. | A lyga | 6. |  |  |
| 2012 | 1. | A lyga | 6. |  |  |
| 2013 | 1. | A lyga | 6. |  |  |
| 2014 | 1. | A lyga | 9. |  |  Putoaminen Pirma lyga |
| 2015 | 2. | Pirma lyga | 3. |  |  |
| 2016 | 2. | Pirma lyga | 6. |  |  |
| 2017 | 2. | Pirma lyga | 2. |  |  |
| 2018 | 2. | Pirma lyga | 3. |  |  |
| 2019 | 2. | Pirma lyga | 2. |  |  Joukkue nousee A lyga |
| 2020 | 1. | A lyga | 4. |  |  |
| 2021 | 1. | A lyga | 7. |  |  |
| 2022 | 1. | A lyga | 8. |  |  |
| 2023 | 1. | A lyga | 6. |  |  |
| 2024 | 1. | A lyga | 5. |  |  |
Aiheesta muualla

fkbanga.lt
Facebook
A lygan joukkueet
Banga
Dainava
Džiugas
Hegelmann
Kauno Žalgiris
Panevėžys
Sūduva
Riteriai
FA Šiauliai
Žalgiris (Vilnius)
Atlantas
Atletas
DFK Dainava
Dainava
Ekranas
Jonava
FBK Kaunas
Klaipėda
Klaipėdos Granitas
Kruoja
Nevėžis
Mažeikiai
Palanga
REO
Stumbras
Šiauliai
Šilutė
Tauras
Utenis
Vėtra
Lykynlammen ulkoilukeskus

Lykynlammen ulkoilumaja
Lykynlampi ja vanhan hyppyrimäen rinne.
Lykynlammen ulkoilukeskus on Joensuun kaupungin omistama koko perheen ympärivuotinen ulkoilupaikka. Ulkoilukeskus sijaitsee 10 kilometrin päässä Joensuun keskustasta Kontiolahden kunnan puolella.